Адыгэ рэспубликэм и къэралыгъо гимн 
Гущыlэхэр - Мэщбэшlэ Исхьакъ
Орэдышъор - Тхьабысымэ Умар

Тихэгъэгу кlасэу тигупсэр
Адыгэ чlыгушъ, терэl.
Зы бын-унагъоу лъэпкъыбэр
Щызэгурыlоу щэрэl.

Жъыу:

Шlум факlу, лъыкlуат,
Республикэу тиунэ дах.
Егъэхъу, зыlат,
Республикэу тигугъэ лъаг -
Уилъэпкъи хъишъэр фэlуат.

Дунаим ичlыпlэ шlагъор
Нахьыжъмэ тэ къытфыхах,
Ахэмэ алlыгъэ-шlагъэ
Лlэшlэгъумэ къызэlэпах.

Жъыу.

Хьазабмэ уахэмытыжьэу
Уитыгъэ нэфи пшъхьащыт.
Россием зыкlэ ущыщэу
Ащ гукlи ущышъхьафит.

Жъыу.

Тэ тыщыlэфэ - егъашlэм -
Тичlыгоу тыгур щыlэщт;
Тиуашъуи, тыгъи бэгъашlэ
Тфэхъоу тикlасэу тиlэщт.

Жъыу.